Tärkeä oikeudellinen huomautus

|

52006PC0560

Ehdotus neuvoston asetus lopullisen polkumyyntitullin käyttöönotosta Amerikan yhdysvalloista peräisin olevan etanoliamiinin tuonnissa  /* KOM/2006/0560 lopull. */

	[pic] | EUROOPAN YHTEISÖJEN KOMISSIO |Bryssel 28.9.2006KOM(2006) 560 lopullinenEhdotusNEUVOSTON ASETUSlopullisen polkumyyntitullin käyttöönotosta Amerikan yhdysvalloista peräisin olevan etanoliamiinin tuonnissa(komission esittämä)PERUSTELUTEHDOTUKSEN TAUSTA |110 | Ehdotuksen perustelut ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 2005 annetun neuvoston asetuksen (EY) N:o 384/96, sellaisena kuin se on viimeksi muutettuna neuvoston asetuksella (EY) N:o 2117/2005, jäljempänä ’perusasetus’, soveltamista Amerikan yhdysvalloista peräisin olevan etanoliamiinin tuontia koskevaan menettelyyn. |120 | Yleinen tausta Ehdotus perustuu perusasetuksen täytäntöönpanoon ja tutkimukseen, joka tehtiin perusasetuksessa säädettyjen sisältöä ja menettelyä koskevien vaatimusten mukaisesti. |139 | Voimassa olevat aiemmat säännökset Ehdotuksen alalla voimassa olevia aiempia säännöksiä ei ole. |141 | Yhdenmukaisuus unionin muiden politiikkojen ja tavoitteiden kanssa Ei sovelleta. |INTRESSITAHOJEN KUULEMINEN JA VAIKUTUSTEN ARVIOINTI |Intressitahojen kuuleminen |219 | Menettelyn osapuolilla on perusasetuksen säännösten mukaisesti jo ollut tilaisuus puolustaa etujaan tämän tutkimuksen yhteydessä. |Asiantuntijatiedon käyttö |229 | Ulkopuolisia asiantuntijoita ei tarvittu. |230 | Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta siinä on kattava luettelo arvioitavista olosuhteista. |EHDOTUKSEN OIKEUDELLISET NÄKÖKOHDAT |305 | Ehdotetun toimen lyhyt kuvaus Komissio pani vireille 26 päivänä heinäkuuta 2005 Amerikan yhdysvalloista peräisin olevan etanoliamiinin tuontiin sovellettavien toimenpiteiden voimassaolon päättymistä koskevan tarkastelun. Liitteenä olevassa komission ehdotuksessa neuvoston asetukseksi esitetään lopulliset päätelmät polkumyynnin jatkumisesta, yhteisön tuotannonalan taloudellisesta tilanteesta, vahingollisen polkumyynnin toistumisen todennäköisyydestä ja yhteisön edusta. Yhteisön tuotannonalan taloudellista tilannetta ja vahingollisen polkumyynnin toistumisen todennäköisyyttä koskevan tutkimuksen tulosten perusteella esitetään, että Yhdysvalloista peräisin olevan etanoliamiinin tuonnissa otetaan käyttöön lopullinen polkumyyntitulli kahdeksi vuodeksi. Ehdotetaan, että neuvosto antaa liitteenä olevan ehdotuksen mukaisen asetuksen, joka olisi julkaistava Euroopan unionin virallisessa lehdessä viimeistään 25 päivänä lokakuuta 2006. |310 | Oikeusperusta Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annettu neuvoston asetus (EY) N:o 384/96, sellaisena kuin se on viimeksi muutettuna neuvoston asetuksella (EY) N:o 2117/2005. |329 | Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. |Suhteellisuusperiaate Ehdotus on suhteellisuusperiaatteen mukainen seuraavista syistä: |331 | Toimintatapa on kuvattu edellä mainitussa perusasetuksessa, eikä mahdollisuutta kansallisiin päätöksiin anneta. |332 | Vaatimusta, jonka mukaan yhteisölle, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta. |Sääntelytavan valinta |341 | Ehdotettu sääntelytapa: asetus. |342 | Muut sääntelytavat eivät tule kyseeseen seuraavasta syystä: Edellä mainitussa perusasetuksessa ei säädetä muista vaihtoehdoista. |TALOUSARVIOVAIKUTUKSET |409 | Ehdotuksella ei ole vaikutusta yhteisön talousarvioon. |EhdotusNEUVOSTON ASETUSlopullisen polkumyyntitullin käyttöönotosta Amerikan yhdysvalloista peräisin olevan etanoliamiinin tuonnissaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96[1], jäljempänä ’perusasetus’, ja erityisesti sen 9 artiklan ja 11 artiklan 2 kohdan,ottaa huomioon komission ehdotuksen, jonka tämä on tehnyt neuvoa-antavaa komiteaa kuultuaan,sekä katsoo seuraavaa:A. MENETTELY1. Voimassa olevat toimenpiteet(1) Helmikuussa 1994 neuvoston asetuksella (EY) N:o 229/94[2] otettiin käyttöön lopulliset polkumyyntitullit Amerikan yhdysvalloista peräisin olevan etanoliamiinin, jäljempänä ’tarkasteltavana oleva tuote’, tuonnissa. Tullit otettiin käyttöön vähimmäishintoihin perustuvina muuttuvina tulleina kolmen etanoliamiinin lajin, monoetanoliamiinin, dietanoliamiinin ja trietanoliamiinin, tuonnissa.(2) Euroopan kemianteollisuuden keskusjärjestön (CEFIC) pyynnöstä helmikuussa 1999 pantiin vireille perusasetuksen 11 artiklan 2 kohdan mukainen toimenpiteiden voimassaolon päättymistä koskeva tarkastelu ja sen 11 artiklan 3 kohdan mukainen välivaiheen tarkastelu. Neuvoston asetuksella (EY) N:o 1603/2000[3] kyseiset tarkastelut saatettiin päätökseen ja Yhdysvalloista peräisin olevan etanoliamiinin tuonnissa otettiin käyttöön lopulliset polkumyyntitoimenpiteet. Toimenpiteiden muodoksi vahvistettiin kiinteä tonnikohtainen paljoustulli kaikkien etanoliamiinin lajien osalta. Dow Chemical Company ja Union Carbide Corporation olivat kaksi niistä kolmesta yrityksestä, joihin sovellettiin yksilöllistä polkumyyntitullia.(3) Kun Dow Chemical Companyn etanoliamiiniin liittyvä liiketoiminta myytiin INEOS LLC:lle, Dow Chemical Companyn yksilöllistä polkumyyntitullia (69,40 euroa tonnilta) siirryttiin soveltamaan INEOS LLC:hen[4]. Dow Chemical Company harjoittaa kuitenkin edelleen etanoliamiiniin liittyvää liiketoimintaa, koska se osti 6 päivänä helmikuuta 2001 Union Carbide Corporationin kaikki osakkeet, ja viimeksi mainittuun sovelletaan yksilöllistä polkumyyntitullia, joka on 59,25 euroa tonnilta. Union Carbide Corporation on edelleen olemassa, mutta se kuuluu Dow Chemical Company -yritysryhmään eikä sillä ole enää itsenäistä tuotantotoimintaa.2. Toimenpiteiden voimassaolon päättymistä koskeva tarkastelupyyntö(4) Yhdysvalloista peräisin olevan etanoliamiinin tuontiin sovellettavien polkumyyntitoimenpiteiden voimassaolon lähestyvää päättymistä koskevan marraskuussa 2004 julkaistun ilmoituksen[5] jälkeen komissio vastaanotti 25 päivänä huhtikuuta 2005 perusasetuksen 11 artiklan 2 kohdan mukaisen tarkastelupyynnön.(5) Pyynnön esitti tuottajien puolesta CEFIC, jonka edustus kattaa valtaosan eli yli 75 prosenttia etanoliamiinin kokonaistuotannosta yhteisössä.(6) Pyyntöä perusteltiin sillä, että toimenpiteiden voimassaolon päättyminen johtaisi todennäköisesti polkumyynnin ja yhteisön tuotannonalalle siitä aiheutuvan vahingon jatkumiseen tai toistumiseen. Kun komissio oli neuvoa-antavaa komiteaa kuultuaan todennut, että on olemassa riittävä näyttö toimenpiteiden voimassaolon päättymistä koskevan tarkastelun panemiseksi vireille, se pani vireille perusasetuksen 11 artiklan 2 kohdan mukaisen tutkimuksen julkaisemalla asiaa koskevan ilmoituksen[6].3. Tutkimus(7) Komissio ilmoitti virallisesti tarkastelun vireillepanosta yhteisön tuottajille, yhdysvaltalaisille vientiä harjoittaville tuottajille, tuojille/kauppiaille, teollisille käyttäjille, joita asian tiedettiin koskevan, sekä Yhdysvaltain viranomaisille. Asianomaisille osapuolille annettiin tilaisuus esittää näkökantansa kirjallisesti ja pyytää tulla kuulluiksi vireillepanoa koskevassa ilmoituksessa asetetussa määräajassa.(8) Komission yksiköt lähettivät kyselylomakkeen kaikille osapuolille, joita asian tiedettiin koskevan, ja niille, jotka olivat pyytäneet kyselylomaketta vireillepanoa koskevassa ilmoituksessa asetetussa määräajassa.(9) Komissio antoi myös osapuolille, joita asia suoraan koski, mahdollisuuden esittää kantansa kirjallisesti ja pyytää saada tulla kuulluiksi vireillepanoa koskevassa ilmoituksessa asetetussa määräajassa.(10) Kyselylomakkeeseen saatiin vastaukset kahdelta yhdysvaltalaiselta vientiä harjoittavalta tuottajalta ja yhdeksältä niihin etuyhteydessä olevalta yhteisön tuojalta, yhdeltä etuyhteydessä olevalta sveitsiläiseltä tuojalta, kolmelta yhteisön tuottajalta, jäljempänä ’pyynnön esittäneet yhteisön tuottajat’, sekä yhdeltä yhteisössä toimivalta teolliselta käyttäjältä. Yksi yhteisön tuottaja ei vastannut kaikkiin kyselylomakkeen kysymyksiin vaan toimitti ainoastaan suppeat tiedot, ja kaksi yhteisössä toimivaa teollista käyttäjää esitti kantansa asiasta.(11) Komission yksiköt hankkivat ja tarkistivat kaikki tarpeellisina pidetyt tiedot sen määrittämiseksi, onko polkumyynnin ja vahingon jatkuminen tai toistuminen todennäköistä ja mikä on yhteisön etu. Tarkastuskäyntejä tehtiin seuraavien yritysten toimitiloihin:a. Pyynnön esittäneet yhteisön tuottajatBASF AG, Ludwigshafen, SaksaInnovene Europe Ltd., Staines, Yhdistynyt kuningaskuntaSASOL GmbH, Marl, Saksab. Yhdysvaltalaiset vientiä harjoittavat tuottajatThe Dow Chemical Company, Midland, Michigan and Houston, Texas, Yhdysvallatc. Etuyhteydessä olevat yhteisön tuojatDow Chemical Iberica SL, Tarragona, EspanjaINEOS Oxide Ltd., Antwerpen, Belgiad. Etuyhteydessä oleva sveitsiläinen tuojaDow Europe GmbH, Horgen, Sveitsie. Yhteisössä toimivat teolliset käyttäjätDegussa Goldschmidt Espana SA, Granollers, Espanja4. Tutkimusajanjakso(12) Polkumyynnin ja vahingon jatkumista tai toistumista koskeva tutkimus käsitti 1 päivän heinäkuuta 2004 ja 30 päivän kesäkuuta 2005 välisen ajanjakson, jäljempänä ’tutkimusajanjakso’. Vahingon jatkumisen tai toistumisen todennäköisyyden arvioinnin kannalta merkittävien kehityssuuntien tarkastelu kattoi 1 päivän tammikuuta 2002 ja tutkimusajanjakson lopun välisen ajanjakson, jäljempänä ’tarkastelujakso’.B. TARKASTELTAVANA OLEVA TUOTE JA SAMANKALTAINEN TUOTE1. Tarkasteltavana oleva tuote(13) Tarkasteltavana oleva tuote on sama kuin aiempien tutkimusten kohteena ollut tuote. Etanoliamiinia saadaan yhdistämällä etyleenin ja hapen reaktiotuotteena saatavaa etyleenioksidia ja ammoniakkia. Synteesissä tapahtuu kolme keskenään kilpailevaa reaktiota, joiden tuloksena syntyy kolme erilaista etanoliamiinin lajia: monoetanoliamiini, dietanoliamiini ja trietanoliamiini, sen mukaan, kuinka monta kertaa etyleenioksidi on sitoutunut. Yhdistelmiä voi olla enintään niin monta kuin ammoniakissa on vapaita vetyjä, eli kolme. Kunkin kolmen lajin osuus lopputuotteen kokonaismäärästä riippuu tuotannon rakenteesta, mutta siihen voidaan jossain määrin vaikuttaa myös ammoniumin ja etyleenioksidin molaarisen suhteen valinnalla. Yhteisön tuotantolaitokset perustuvat teollisuusbensiinin käyttöön energiamuotona, kun taas Yhdysvalloissa ne perustuvat maakaasun käyttöön.(14) Tarkasteltavana olevaa tuotetta käytetään välituotteena ja/tai lisäaineena puhdistusaineiden pinta-aktiivisuusaineissa, henkilökohtaiseen hygieniaan tarkoitetuissa tuotteissa, kosmetiikassa, lannoitteissa ja kasvinsuojeluaineissa (glyfosaatti), korroosionestoaineissa, voiteluöljyissä, tekstiiliapuaineissa ja pyykinhuuhteluaineissa (esterkvaatit), valokuvauskemikaaleissa, paperi- ja metalliteollisuudessa, jauhamisen ja sidonnan apuaineena sementin valmistuksessa ja absorboivana aineena kaasunpesun yhteydessä (happojäämien poistamiseksi). Vuoden 2004 lopusta ja vuoden 2005 alusta tuotetta on käytetty yhä enemmän myös puun käsittelyyn. Lisäksi valmistajat itse tai niihin etuyhteydessä olevat valmistajat voivat käyttää sitä etyleeniamiinien tuottamiseen.2. Samankaltainen tuote(15) Kuten aiemmissa tutkimuksissa, nytkin kävi ilmi, että tarkasteltavana olevalla Yhdysvalloissa valmistetulla ja yhteisöön myydyllä tuotteella ja yhteisön valmistajien yhteisössä tuottamalla ja myymällä tuotteella on samat fyysiset ja tekniset perusominaisuudet ja että kyseisten tuotteiden käytössä ei ole eroja. Lisäksi voitiin todeta, että Yhdysvalloissa valmistettu ja yhteisöön myyty tarkasteltavana oleva tuote on sama kuin Yhdysvaltojen kotimarkkinoilla myynnissä oleva tuote. Kaikkia näitä tuotteita on näin ollen pidettävä perusasetuksen 1 artiklan 4 kohdassa tarkoitettuina samankaltaisina tuotteita.C. POLKUMYYNNIN JATKUMISEN TAI TOISTUMISEN TODENNÄKÖISYYS(16) Perusasetuksen 11 artiklan 2 kohdan mukaisesti tutkittiin, esiintyikö polkumyyntiä kyseisellä hetkellä ja jos esiintyi, johtaisiko toimenpiteiden voimassaolon päättyminen todennäköisesti polkumyynnin jatkumiseen.1. Alustavat huomautukset(17) Valituksessa nimetyistä neljästä yhdysvaltalaisesta vientiä harjoittavasta tuottajasta kaksi osallistui yhteistyöhön tutkimuksen aikana.(18) Näiden kahden yhteistyöhön osallistuneen vientiä harjoittavan tuottajan osuus tuonnista yhteisöön oli tutkimusajanjakson aikana 100 prosenttia eli 41 000 tonnia. Yhdysvalloista peräisin olevan tarkasteltavana olevan tuotteen yhteisöön tuonnin osuus oli 16,7 prosenttia yhteisön kulutuksesta tutkimusajanjaksolla, kun se edellisellä tutkimusajanjaksolla (vuonna 1998) oli 29 prosenttia.2. Tutkimusajanjakson aikana polkumyynnillä tapahtunut tuontiNormaaliarvo(19) Kahden yhdysvaltalaisen vientiä harjoittavan tuottajan osalta vahvistettiin jokaiselle tarkasteltavana olevan tuotteen lajille normaaliarvo perusasetuksen 2 artiklan 1 kohdan mukaisesti Yhdysvaltain markkinoilla etuyhteydettömien asiakkaiden maksaman tai maksettavaksi tulevan hinnan perusteella, koska kyseiset myyntimäärät todettiin riittäviksi ja myynnin todettiin tapahtuneen tavanomaisessa kaupankäynnissä.Vientihinta(20) Kuten alkuperäisessä ja edellisessä tutkimuksessa, myös tässä tutkimuksessa kävi ilmi, että kaksi yhteistyöhön osallistunutta yhdysvaltalaista vientiä harjoittavaa tuottajaa veivät tarkasteltavana olevaa tuotetta yhteisöön etuyhteydessä olevien yritysten kautta. Sen vuoksi vientihinta muodostettiin laskennallisesti perusasetuksen 2 artiklan 9 kohdan mukaisesti niiden hintojen perusteella, joilla maahantuodut tuotteet jälleenmyytiin ensimmäisen kerran riippumattomille käyttäjille yhteisössä. Oikaisuja tehtiin kaikkien tuonnin ja jälleenmyynnin välisten kustannusten huomioon ottamiseksi mukaan luettuna myynti-, yleis- ja hallintokustannukset sekä tuontiyritysten yhteisössä saama voitto tutkimusajanjakson aikana.Vertailu(21) Normaaliarvoa verrattiin tarkasteltavana olevan tuotteen kunkin lajin keskimääräiseen vientihintaan vapaasti tehtaalla ja samassa kaupan portaassa. Perusasetuksen 2 artiklan 10 kohdan mukaisesti ja tasapuolisen vertailun varmistamiseksi otettiin huomioon eroavuudet tekijöissä, joiden väitettiin ja osoitettiin vaikuttavan hintaan ja hintojen vertailukelpoisuuteen. Oikaisuja tehtiin sisämaa- ja merirahtikustannusten, myöhempien hyvitysten, käsittely- ja pakkauskustannusten, luottokustannusten ja tuontitullien huomioon ottamiseksi, ja nämä kaikki erät vähennettiin jälleenmyyntihinnoista vapaasti tehtaalla -hinnan määrittämiseksi.Polkumyyntimarginaali(22) Polkumyyntimarginaali määritettiin perusasetuksen 2 artiklan 11 kohdan mukaisesti tuotelajikohtaisesti vertaamalla painotettua keskimääräistä normaaliarvoa ja vientihintojen painotettua keskiarvoa samassa kaupan portaassa. Vertailun perusteella tutkimusajanjakson aikana esiintyi polkumyyntiä, tosin edellisessä tutkimuksessa todettua alhaisemmalla tasolla. Keskimääräiset painotetut polkumyyntimarginaalit prosentteina Cif-hinnasta yhteisön rajalla olivat INEOSin osalta 4,8 prosenttia ja Dow Chemicalin osalta 20,3 prosenttia.3. Tuonnin kehitys siinä tapauksessa, että toimenpiteet kumotaanAlustavat huomiot(23) Tutkimusajanjaksolla tapahtuneen polkumyynnin lisäksi tarkasteltiin myös polkumyynnin jatkumisen todennäköisyyttä.Polkumyynnin taso siinä tapauksessa, että toimenpiteet kumotaan(24) Toimenpiteiden poistaminen antaisi viejille mahdollisuuden alentaa vientihintojaan. Vientihintojen alenemisen johdosta yhdysvaltalainen tuote muuttuisi houkuttelevammaksi yhteisön markkinoilla. Jos vientihintoja alennetaan tullien tason verran, tutkimusajanjakson aikana havaitut polkumyyntimarginaalit olisivat INEOSin osalta 13,4 prosenttia ja Dow Chemicalin osalta 28,3 prosenttia.Lisämahdollisuudet yhteisön markkinoille suuntautuvaan vientiin Yhdysvaltojen tuotantokapasiteetin käyttämättä jäämisen vuoksi(25) Yhdysvalloissa käyttämättä jääväksi tuotantokapasiteetiksi arvioidaan 90 000 tonnia tarkasteluajanjakson aikana. Laskelma perustuu yhteistyöhön osallistuneilta kahdelta vientiä harjoittavalta tuottajalta sekä alan johtavista aikakausjulkaisuista saatuihin tietoihin. Käytettävissä oleva kokonaiskapasiteetti Yhdysvalloissa on arviolta 650 000 tonnia ja arvioitu toteutunut kokonaiskysyntä ja käyttö kytkösmarkkinoilla 560 000 tonnia, mikä viittaa 86 prosentin käyttöasteeseen. Se on melko alhainen, kun otetaan huomioon tutkimusajanjakson aikana vallinneet suotuisat markkinaolosuhteet. Suhteellisen alhainen kapasiteetin käyttöaste oli seurausta tiettyjen tuotantolaitosten toiminnallisista ongelmista. Jäljelle jäävää 90 000 tonnin kapasiteettia olisi verrattava Yhdysvalloista yhteisöön vietyihin määriin tutkimusajanjakson aikana (41 088 tonnia) ja yhteisön kokonaiskulutukseen (246 670 tonnia). Toisin sanoen on olemassa huomattavia mahdollisuuksia Yhdysvalloista suuntautuvan viennin kasvuun ja yhteisön markkinoiden suuren osan valtaukseen. Yhteisöön suuntautuvan viennin kasvunäkymiä vahvistaa myös vuonna 2006 käynnissä oleva 45 000 tonnin suuruinen kapasiteetin laajennus Meksikossa ja Brasiliassa, jotka molemmat ovat tärkeitä vientimarkkinoita yhdysvaltalaisille tuottajille.(26) Voidaan päätellä, että ylimääräistä kapasiteettia olisi käytettävissä etanoliamiinin tuottamiseksi ja myymiseksi yhteisön markkinoille, jos toimenpiteet poistetaan.Hintakehitys yhteisön markkinoilla ja viejämaan markkinoilla(27) Etanoliamiinin markkinoille on ollut tyypillistä vuosina 2000 ja 2001 dietanoliamiinin voimakas kysynnän kasvu, jota edisti dietanoliamiinin käyttö valmistettaessa sellaisten lajien viljelyyn soveltuvia glyfosaattia sisältäviä rikkakasvimyrkkyjä, jotka on geneettisesti muunneltu kestämään kyseisiä rikkakasvimyrkkyjä. Trietanoliamiinin kysyntää lisäävät etenkin sen käyttö sementintuotannossa ja pyykinhuuhteluaineiden valmistuksessa. Monoetanoliamiinin markkinat ovat kasvaneet vuodesta 2004 Yhdysvalloissa 1 päivänä tammikuuta 2005 voimaan tulleen asetuksen vuoksi, jossa kielletään vaihtoehtoisten metallipohjaisten tuotteiden käyttö puun käsittelyssä ja jonka seurauksena monoetanoliamiinin kysynnän arvioidaan kasvavan 80 000 tonnilla. Näin ollen etanoliamiinin maailmanlaajuinen hintataso on korkea suuren kysynnän vuoksi.(28) Tutkimuksessa kävi ilmi, että Yhdysvaltain kotimarkkinahinnat ovat keskimäärin korkeampia kuin keskimääräiset myyntihinnat yhteisön markkinoilla. Teolliset käyttäjät näyttävät saavan samankaltaiset ehdot molemmilla markkinoilla, koska ne ovat monikansallisia yrityksiä, jotka neuvottelevat tuotehankinnoistaan maailmanlaajuisesti ja valitsevat hankintalähteet, jotka pystyvät toimittamaan samansuuruisessa mittakaavassa. Yhdysvaltojen kotimarkkinahinnan todettiin kuitenkin olevan kaikkien etanoliamiinin lajien osalta korkeampi kuin hinta, joka veloitettiin kauppiailta ja jälleenmyyjiltä . Tämäntyyppinen myynti perustuu Yhdysvaltain kotimarkkinoilla yleensä spot-kauppaan, kun taas myynti yhteisön markkinoille on melko vakiintunutta ja perustuu määräaikaissopimuksiin. Tämä viittaa siihen, että myyntihinnat vahvistetaan yhteisössä pitemmälle ajanjaksolle ja ne ovat vakaampia.(29) Kahden yhteistyöhön osallistuneen vientiä harjoittavan tuottajan myynti kauppiaille ja jälleenmyyjille oli vain 13 prosenttia Yhdysvaltain kotimarkkinoiden myynnistä ja 32 prosenttia myynnistä yhteisön markkinoilla, mutta Yhdysvaltain kotimarkkinahinnat olivat keskimäärin 35 prosenttia korkeammat kuin yhteisön hinnat kyseisessä kaupan portaassa. Tämä tukee havaintoa, jonka mukaan kauppiaille ja jälleenmyyjille suuntautuvalle myynnille ominaisen spot-kaupan vuoksi hinnat reagoivat nopeammin vaihteluihin Yhdysvaltain kotimarkkinoilla. Sen vuoksi hintojen noususuuntauksen aikana hinnat näyttävät olevan suhteellisesti korkeammalla tasolla Yhdysvaltain kotimarkkinoilla kuin yhteisössä, ja tämä ilmiö korostuisi entisestään, jos toimenpiteet kumottaisiin. Toisaalta tämä kaupan porras edustaa pienempää osaa myynnistä sekä Yhdysvaltain kotimarkkinoilla että yhteisön markkinoilla.(30) Valtaosaa käyttäjistä edustavien teollisten käyttäjien kannalta toimenpiteiden päättäminen ei todennäköisesti vaikuttaisi etanoliamiinin myyntihintojen tasoon yhteisön markkinoilla, koska havaittiin, että toimenpiteistä aiheutuva taakka koitui yhdysvaltalaisille vientiä harjoittaville tuottajille. Tällöin viimeksi mainitut voisivat saada enemmän myyntivoittoa ja vienti yhteisön markkinoille muuttuisi houkuttelevammaksi. Kyseiset teolliset käyttäjät voisivat kuitenkin käyttää toimenpiteiden poistumista perusteena hinnanalennusten saamiseen sekä yhdysvaltalaisilta vientiä harjoittavilta tuottajilta että yhteisön tuotannonalalta.Yhdysvalloista yhteisön ulkopuolisiin kolmansiin maihin suuntautuvan viennin ja yhteisöön suuntautuvan viennin hintojen välinen suhde(31) Tarkasteltavana olevan tuotteen muille tärkeimmille vientimarkkinoille eli Kanadaan ja Etelä-Afrikkaan suuntatuvan viennin hinnat eivät ole rakenteeltaan säännönmukaisia. Myyntihinnat ovat toisinaan korkeammat ja toisinaan alhaisemmat kuin Yhdysvalloissa ja yhteisön markkinoilla sen mukaan, mitkä ovat myyntiehdot. Myyntihinnat ovat yleensä korkeammat pienemmille toimitusmäärille.(32) Tiivistettynä voidaan todeta molempien yhteistyöhön osallistuneiden vientiä harjoittavien tuottajien osalta, että Yhdysvaltain markkinat säilyvät periaatteessa näiden tuottajien tärkeimpinä myyntimarkkinoina. Kun kuitenkin otetaan huomioon, että 17 prosenttia tuotannosta meni vientiin tutkimusajanjakson aikana, myynti yhteisöön ja muualle maailmaan on edelleen tärkeässä asemassa kokonaiskäytön ja käytettävissä olevan tuotantokapasiteetin kannattavuuden kannalta.Tuonnin mahdollinen lyhyen aikavälin kehitys(33) Lyhyellä aikavälillä on odotettavissa, että kahden yhteistyöhön osallistuneen yhdysvaltalaisen tuottajan tuontimäärät säilyvät vähintään ennallaan. Jopa nykyisten toimenpiteiden voimassa ollessa ja huolimatta Yhdysvaltain markkinoiden houkuttelevuudesta ne ovat jatkaneet toimituksia asiakkailleen yhteisössä. Yhdysvaltalaisen tuottajan INEOSin vientimäärien voidaan odottaa alenevan Innovenen ja sen yhteisössä sijaitsevien tuotantolaitosten oston seurauksena, kunhan yritys on poistanut hankittujen laitosten tuotannon pullonkaulat ja laajentanut tuotantokapasiteettiaan yhteisössä, minkä ei odoteta toteutuvan ennen vuotta 2008. Samanaikaisesti on odotettavissa, että yhdysvaltalaiset vientiä harjoittavat tuottajat saavat korjatuksi vuoden 2005 jälkipuoliskolla syntyneet hurrikaanin aiheuttamat vahingot ja palautuvat täysin toimintakykyiseksi vuoden 2006 jälkipuoliskolla tai vuoden 2007 alussa, minkä ansiosta pystytään tuottamaan suurempia määriä myös yhteisön markkinoille myytäväksi.(34) Ei ole poissuljettua, että yhteistyöhön osallistumattomat yhdysvaltalaiset tuottajat, joiden osuus Yhdysvaltain tuotantokapasiteetista oli 27 prosenttia tutkimusajanjaksolla, ryhtyvät jälleen harjoittamaan vientiä yhteisöön, jos toimenpiteiden annetaan raueta.Maailmanlaajuisen kapasiteetin ja kysynnän mahdollinen kehitys(35) Lisäksi tarkasteltiin mahdollista keskipitkän aikavälin (tulevat viisi vuotta) kysynnän ja tuotantokapasiteetin kehitystä yhteisössä, Yhdysvalloissa ja muualla maailmassa. Tarkastelun kohteena oli myös se, miten odotettavissa oleva kysynnän ja tarjonnan tilanne vaikuttaisi hintatasoon yhteisössä. Seuraavissa johdanto-osan kappaleissa esitetyt luvut perustuvat tietoihin, jotka on saatu yrityksiltä BASF, Dow ja INEOS, sekä PCI:n ja Tecnonin julkaisemista kemianteollisuuden johtavista viitetietolähteistä.(36) Kun otetaan huomioon sekä yhdysvaltalaisten että yhteisön tuottajien arviot tulevasta kysynnästä ja tuotantokapasiteetista, yhteisön markkinoiden kasvun odotetaan olevan vähäisempää kuin muualla maailmassa. Yhteisön keskimääräiseksi vuotuiseksi kasvuksi arvioidaan noin 3 prosenttia keskipitkällä aikavälillä, kun vastaavan luvun arvioidaan olevan Aasian osalta 7 prosenttia ja maailmanlaajuisesti 4,2 prosenttia.(37) Vuonna 2004 yhteisön markkinat olivat sen tuotantokapasiteettiin nähden noin 40 000 tonnia suuremmat. Yhdysvalloissa tilanne oli päinvastainen, sillä siellä käytettävissä oleva kapasiteetti ylitti noin 90 000 tonnilla tuotteen tosiasiallisen käytön ja myynnin, mikä ei kuitenkaan vaikuttanut korkeaan hintatasoon negatiivisesti. Tähän olivat syynä toiminnalliset ongelmat, jotka rajoittivat asiakkaille toimitettavia määriä. Arvioitu kasvu ja ilmoitetut kapasiteetin laajennukset johtavat siihen, että vuodesta 2008 alkaen on odotettavissa ylijäämäkapasiteettia yhteisön markkinoiden kysyntään nähden erityisesti INEOSin investointisuunnitelmien todennäköisen toteutumisen vuoksi yhteisössä, mikä nostaisi yhteisön tuotantokapasiteettia neljänneksellä tai jopa kolmanneksella. Kyseisten kapasiteetin laajennushankkeiden ei odoteta olevan toimintavalmiita ennen 2008 alkua. Vaikka yhteisöön suuntautuvan tuonnin väheneminen ja yhteisön tuottajien kasvava vienti saattavat samanaikaisesti osittain kompensoida kyseistä kapasiteetin kasvua, kaikkien yhteisön tuottajien kokonaiskapasiteetin odotetaan ylittävän kysynnän yhteisön markkinoilla vuoden 2008 aikana.(38) Komission käytettävissä olevan aineiston perusteella nykyisen ylijäämäkapasiteetin odotetaan säilyvän Yhdysvalloissa ennallaan ainakin lyhyellä aikavälillä, koska kotimainen kysyntä, joka tosin on kasvussa, ei ole riittävä suhteessa jälleen käyttöön tulevaan kapasiteettiin. Pitemmällä ajanjaksolla, vuoteen 2010 mennessä, ylijäämäkapasiteetin odotetaan häviävän, jolloin viennin kiinnostavuus vähenee yhdysvaltalaisten tuottajien kannalta. Samanaikaisesti Aasiassa ennustetaan huomattavaa kapasiteetin riittämättömyyttä. Tästä on osoituksena se, että Dow Chemical on perustanut Petronasin kanssa Optimal-yhteisyrityksen ja luonut 75 0000 tonnin tuotantokapasiteetin Malesiaan Aasian etanoliamiinimarkkinoiden tarpeisiin.(39) Yleisemmin on todettavissa, että vuoteen 2010 mennessä maailmanlaajuisen tuotantokapasiteetin odotetaan kasvavan arviolta 1 300 000 tonnista 1 785 000 tonniin. Kasvuarvioon sisältyvät kapasiteetin laajennukset yhteisössä (+ 205 000), Yhdysvalloissa (+ 80 000), Saudi-Arabiassa (+ 100 000) ja Aasiassa (+ 100 000). Maailmanlaajuinen kysyntä arvioidulla 4,2 prosentin kasvuvauhdilla olisi vuoteen 2010 mennessä yltänyt 1 550 000–1 700 000 tonniin. Kun otetaan huomioon, että osa ylijäämäkapasiteetista kompensoi ylläpidosta johtuvia tuotannon keskeytyksiä, joita varten tarvitaan tietty puskurikapasiteetti, vuotta 2010 koskevan ennusteen mukaan yhteisössä olisi ylijäämäkapasiteettia, Yhdysvalloissa kysynnän ja tarjonnan tasapaino ja Aasiassa ja muualla maailmassa riittämätön tarjonta. Tiivistettynä voidaan todeta, että kapasiteetin laajennukset eivät näyttäisi lisäävän yhdysvaltalaisten vientiä harjoittavien tuottajien taipumusta polkumyyntiin yhteisön markkinoilla, koska maailmanlaajuinen kysyntä ja tarjonta todennäköisesti kohtaavat. On kuitenkin syytä muistaa, että kyseessä on keskipitkän aikavälin eli vuodet 2008–2010 kattava arvio.Polkumyynnin jatkumisen tai toistumisen todennäköisyyttä koskeva päätelmä(40) Tutkimusajanjaksolla polkumyyntiä havaittiin molempien yhteistyöhön osallistuneiden vientiä harjoittavien tuottajien kohdalla, tosin alhaisemmalla tasolla kuin edellisessä tarkastelua koskevassa tutkimuksessa.(41) Yhdysvaltojen tuonnin markkinaosuus pieneni edelliseen tarkastelua koskevaan tutkimukseen verrattuna 29 prosentista 16,7 prosenttiin. Yhdysvalloissa näyttäisi olevan 90 000 tonnin ylimääräinen kapasiteetti, ja tutkimusajanjaksolla havaittu alhainen käyttöaste johtui väliaikaisista ongelmista. Lisäksi tutkimuksen ulkopuolelle jäi noin 27 prosenttia Yhdysvaltain tuotantokapasiteetista yhteistyön puuttumisen vuoksi. Ei ole täysin mahdotonta, että kyseiset yhteistyöhön osallistumattomat tuottajat palaisivat yhteisön markkinoille harjoittamaan polkumyyntiä, jos toimenpiteiden annettaisiin raueta. Vaikka kysynnän odotetaan olevan suurempaa Yhdysvaltain markkinoilla kuin yhteisössä, Yhdysvaltain ylijäämäkapasiteetin odotetaan kohtaavan kysynnän vasta keskipitkällä aikavälillä . Lisäksi käytössä olevan tuotantokapasiteetin kannattavuuden säilyttämiseksi olisi tällä hetkellä kaikkien tuottajien kannalta houkuttelevaa lisätä yhteisön markkinoille suuntautuvaa myyntiä, jos toimenpiteet kumottaisiin.(42) Näin ollen päätellään, että polkumyynnin jatkuminen sekä tuontimäärien kasvuriski ja siitä mahdollisesti aiheutuva hintojen alentamispaine yhteisössä ovat todennäköisiä ainakin lyhyellä aikavälillä , jos toimenpiteet kumottaisiin.D. YHTEISÖN TUOTANNONALAN MÄÄRITELMÄ(43) Kolme pyynnön esittänyttä yhteisön tuottajaa osallistuivat kaikilta osin yhteistyöhön tutkimuksen aikana. Niiden osuus yhteisön tuotannosta oli 80 prosenttia tutkimusajanjaksolla. Lisäksi yksi pyyntöä tukenut yhteisön tuottaja toimitti tietoja etenkin omasta tuotannostaan, mutta se ei vastannut kaikkiin kyselylomakkeen kysymyksiin. Sitä on sen vuoksi pidettävä yhteistyöhön osallistumattomana.(44) On huomattava, että nykyisin voimassa olevien toimenpiteiden julkaisemista koskevan 20 päivänä heinäkuuta 2000 annetun neuvoston asetuksen (EY) N:o 1603/2000 jälkeen Union Carbide Ltd (Yhdistynyt kuningaskunta), jonka Dow Chemical Company osti, ei enää tuota etanoliamiinia yhteisössä ja että BP Chemicals vaihtoi nimekseen Innovene ja Condea vaihtoi nimekseen Sasol. INEOS Oxide Ltd., Yhdistyneessä kuningaskunnassa sijaitseva INEOS Americas LLC:n emoyhtiö, osti Innovenen 16 päivänä joulukuuta 2005. Molemmat yritykset, INEOS Americas LLC ja Innovene, jatkoivat täysimääräisesti yhteistyöhön osallistumista menettelyn aikana.(45) Edellä esitetyn perusteella katsotaan, että kolme yhteisön tuottajaa, BASF AG, Innovene ja Sasol, muodostavat perusasetuksen 4 artiklan 1 kohdassa ja 5 artiklan 4 kohdassa tarkoitetun yhteisön tuotannonalan.(46) Tutkimuksesta kävi ilmi, että samaan tapaan kuin edellisessä tarkastelua koskevassa tutkimuksessa, osa etanoliamiinin tuotannosta yhteisössä on tarkoitettu sisäiseen käyttöön tai kytkösmarkkinoille. Kyseisen osuuden arvioidaan olevan noin kolmannes yhteisön tuotannosta, samoin kuin edellisessä tarkastelua koskevassa tutkimuksessa. Kytkösmarkkinoille tarkoitettua tuotantoa havaittiin yhden yhteisön tuotannonalan muodostavan tuottajan tiloissa. Kyseisellä tuottajalla on laitos, jonka tuotanto on korvamerkitty yksinomaan kytkösmarkkinoiden käyttöön. Tutkimuksessa vahvistui, että pyynnön esittäneet yhteisön tuottajat eivät osta asianomaista tuotetta kaupankäyntiä varten tai kytkösmarkkinoille riippumattomien osapuolten käyttöön yhteisön sisällä tai ulkopuolella. Sen vuoksi kytkösmarkkinoiden käyttöön tarkoitetun etanoliamiinin ei katsota olevan kilpaileva tuote suhteessa yhteisön markkinoilla (jäljempänä ’vapaat markkinat’) saatavilla olevaan etanoliamiiniin.E. YHTEISÖN MARKKINOIDEN TILANNE1. Kulutus yhteisön markkinoillaKulutus yhteisössä | 2002 | 2003 | 2004 | Tutkimusajanjakso |yhteensä tonneina Indeksi | 283 992 100 | 331 194 117 | 358 830 126 | 366 645 129 |Kytkösmarkkinat, tonneina Indeksi | 97 768 100 | 107 539 110 | 118 584 121 | 119 975 123 |Vapaat markkinat, tonneina Indeksi | 186 224 100 | 223 655 120 | 240 246 129 | 246 670 132 |Lähde: Eurostatin tilastot ja kyselylomakkeilla saadut vastaukset.(47) Yhteisön kokonaiskulutuksen määrittelyn perustana käytettiin yhdistelmää, jossa oli yhteisön kaikkien tuottajien tuotanto miinus vienti sekä tuonti kolmansista maista yhteisön markkinoille. Vuoteen 2002 verrattuna kulutus kasvoi tutkimusajanjakson aikana 29 prosenttia eli 83 000 tonnia. Kasvu oli erityisen merkittävää vuosien 2002 ja 2003 välillä (17 prosenttia eli 48 000 tonnia), ja se jatkui vuoden 2004 ja tutkimusajanjakson aikana, tosin hitaampana. Kulutus on noussut etanoliamiinien kasvaneen kysynnän vuoksi, mikä johtuu monipuolisista ja koko ajan laajenevista sovellusmahdollisuuksista. Tärkeimpiä kysynnän kasvattajia vuodesta 2002 ovat olleet glyfosaatin tuotanto dietanoliamiinin osalta, esterkvaatit trietanoliamiinin osalta ja puun käsittely monoetanoliamiinin osalta.(48) Kulutus vapailla markkinoilla kasvoi 32 prosenttia (eli 60 000 tonnia) tarkasteluajanjaksolla, ja kasvua oli 20 prosenttia (eli 37 0000 tonnia) vuosien 2002 ja 2003 välillä.(49) Kytkösmarkkinoilla kulutus kasvoi 23 prosenttia eli 22 000 tonnia, mikä johtui etanoliamiinien lisääntyneestä käytöstä muiden kemikaalien tuotantoprosesseissa.2. Tuonti Yhdysvalloista, määrät, markkinaosuus ja tuontihinnatTuonti Yhdysvalloista | 2002 | 2003 | 2004 | Tutkimusajanjakso |Tonnia Indeksi | 46 075 100 | 40 576 88 | 40 512 88 | 41 088 89 |Markkinaosuus | 24,7 % | 18,1 % | 16,9 % | 16,7 % |Tuontihinta, euroa/tonni Indeksi | 979,63 100 | 915,15 93 | 975,09 100 | 995,55 102 |Lähde: Eurostatin tilastot ja kyselylomakkeilla saadut vastaukset.(50) Tuontimäärät Yhdysvalloista yhteisöön vähenivät 12 prosenttia vuosien 2002 ja 2003 välillä ja ovat pysyneet sen jälkeen tällä tasolla. Markkinaosuuden määrittelyn perustana käytettiin kulutusta vapailla markkinoilla yhteisössä, ja se on pienentynyt 24,7 prosentista 16,7 prosenttiin tarkasteluajanjaksolla, mikä tarkoittaa 8 prosenttiyksikön pudotusta. Tuonnin ja markkinaosuuden pieneneminen vuosien 2002 ja 2003 välillä osui samaan aikaan keskimääräisten tuontihintojen 7 prosentin kokonaislaskun kanssa. Vuosien 2002 ja 2003 välillä yhdysvaltalaiset vientiä harjoittavat tuottajat eivät olleet mukana vapaiden markkinoiden kulutuksen kasvussa yhteisössä. Myöskään vuoden 2003 jälkeen yhdysvaltalaiset vientiä harjoittavat yritykset eivät kasvattaneet markkinaosuuttaan, vaikka tuontihinnat nousivat uudelleen. Myyjien markkinoilla tällainen houkuttelevuuden lisäys olisi yleensä aiheuttanut myynnin kasvua, mutta toisin kuin odotettiin, yhdysvaltalaiset vientiä harjoittavat tuottajat eivät tulleet takaisin yhteisön markkinoille toiminnalliset ongelmien ja vieläkin houkuttelevampien Yhdysvaltain kotimarkkinaolosuhteiden vuoksi.(51) On syytä huomata, että edellä esitetyt hintatiedot kerättiin Eurostatin tuontitilastoista. Niissä ei eroteta toisistaan tuotevalikoiman eri lajeja, ja ne sisältävät erilaisia myyntiehtoja, joita ei voi verrata yhteisön markkinoilla muiden toimijoiden soveltamiin ehtoihin. Tarkka hintavertailu polkumyynnillä tapahtuvan tuonnin ja yhteisön tuottajien hintojen välillä samassa kaupan portaassa on suoritettu ja sitä kuvataan jäljempänä johdanto-osan 53 kappaleessa. Tarkastelujakson aikana keskimääräiset tuontihinnat nousivat vaatimattomat 2 prosenttia. Tuonti Yhdysvalloista yhteisöön tapahtui aina etuyhteydessä olevien tuojien kautta, joten tuontihinnat ovat siirtohintoja yritysryhmän sisällä. Edellisessä tarkastelua koskevassa tutkimuksessa kyseisten tuontihintojen todettiin olevan keinotekoisesti määritettyjä, jotta ainakin osittain pystyttiin vastaamaan silloisiin polkumyynnin vastaisiin toimenpiteisiin. Etuyhteydessä oleville tuojille yhteisössä aiheutui merkittäviä tappioita edellisen tutkimusajanjaksolla, ja niiden ostohinnan (tosiasiallinen tuontihinta) ja jälleenmyyntihinnan välinen toteutunut voittomarginaali yhteisön markkinoilla ei riittänyt kattamaan tuonnin ja jälleenmyynnin välillä aiheutuneita kustannuksia. Tämän vuoksi edellisen tarkastelua koskevan tutkimuksen johdosta polkumyynnin vastaisten toimenpiteiden muotoa tarkistettiin ja vahvistettiin kiinteät tonnikohtaiset paljoustullit.(52) Meneillään olevassa tarkastelua koskevassa tutkimuksessa on havaittu, että sekä yhdysvaltalaiset vientiä harjoittavat tuottajat että niihin etuyhteydessä olevat tuojat yhteisössä ovat saaneet voittoa tutkimusajanjakson aikana ja että etuyhteydessä olevien tuojien marginaalit vastaavat markkinoiden olosuhteita. Myyntihintojen taso verrattuna normaaliarvoon ja/tai tuotantokustannuksiin oli riittävä tuomaan voittoa kaikille yrityksille, jotka toimivat korkeiden myyntihintojen markkinoilla.(53) Kun yhteisön rajalla riippumattomilta asiakkailta veloitettuja polkumyyntitullit sisältäviä Cif-tuontihintoja verrattiin yhteisön tuotannonalan vapaasti tehtaalla -hintoihin samojen tuotelajien osalta samassa kaupan portaassa, yhteisön tuotannonalan myyntihintojen alittavuudeksi vahvistettiin 7,3 – 17,5 prosenttia.3. Tuonti muista kolmansista maista, määrät, markkinaosuus ja tuontihinnatTuonti muista kolmansista maista | 2002 | 2003 | 2004 | Tutkimusajanjakso |Tonnia Indeksi | 17 596 100 | 18 688 106 | 12 276 70 | 8 773 50 |Markkinaosuus | 9,4 % | 8,4 % | 3,4 % | 2,4 % |Tuontihinta, euroa/tonni Indeksi | 1034,23 100 | 970,75 94 | 982,67 95 | 955,24 92 |Lähde: Eurostatin tilastot.(54) Tuonti muista kolmansista maista puolittui tarkastelujakson aikana. Tärkeimpien viejämaiden, lähinnä Venäjän ja Iranin, markkinaosuus kaventui marginaalisen pieneksi. Käyttäjien mukaan kyseinen pienenevä suuntaus johtuu siitä, että edellä mainituista kahdesta maasta oli hankalaa saada tuotetta täsmälleen toivottu määrä tiettynä toimituspäivänä.4. Yhteisön tuotannonalan taloudellinen tilanne– Tuotanto, tuotantokapasiteetti ja kapasiteetin käyttöaste2002 | 2003 | 2004 | Tutkimusajanjakso |Tuotanto tonneina Indeksi | 206 481 100 | 242 350 117 | 279 307 135 | 290 625 141 |Kapasiteetti tonneina Indeksi | 263 320 100 | 273 820 104 | 302 070 115 | 311 820 118 |Kapasiteetin käyttöaste | 78,4 % | 88,5 % | 92,5 % | 93,2 % |(55) Tarkastelujakson aikana kulutus kasvoi 41 prosenttia. Samanaikaisesti kapasiteettia laajennettiin 18 prosentilla, mikä johti kapasiteetin käyttöasteen paranemiseen 78,4 prosentista 93,2 prosenttiin.(56) Tuotantokapasiteetin kasvu oli vuosien 2002 ja 2003 välillä hyvin vähäistä, joten tehokkuus oli jonkin verran parantunut. Vuodesta 2004 on ollut havaittavissa intensiivisempää tuotannon pullonkaulojen poistoa ja uusia kapasiteetin laajennuksia.– VarastotVarastot | 2002 | 2003 | 2004 | Tutkimusajanjakso |Tonnia Indeksi | 9 543 100 | 10 883 114 | 10 228 107 | 7 596 80 |(57) Varastojen tilannetta verrattiin kunkin vuoden lopussa jaksolla 2002–2004, ja se vaihteli jonkin verran tilauskannan mukaan. Varastot olivat pienemmät tutkimusajanjakson lopussa, joka tosin ajoittui 30 päivään kesäkuuta 2005, joten luku ei ole täysin vertailukelpoinen vuodenvaihteen varastotilanteen kanssa. Tämä johtuu siitä, että yritykset varautuvat pienempiin tuotantomääriin ja tuotantolaitteistojen ylläpitoon kesäkuukausina, jolloin kysyntä teollisten käyttäjien piirissä on jonkin verran vähäisempää.– Myyntimäärä, markkinaosuus ja myyntihinta2002 | 2003 | 2004 | Tutkimusajanjakso |Myyntimäärä Tonnia | 130 214 100 | 144 103 111 | 167 054 128 | 175 953 135 |Markkinaosuus, kokonaiskulutus (myös kytkösmarkkinat) | 45,9 % | 43,5 % | 46,6 % | 48,0 % |Markkinaosuus, kulutus vapailla markkinoilla | 69,9 % | 64,4 % | 69,5 % | 71,3 % |Myyntihinta, euroa/tonni (myynti vapailla markkinoilla) Indeksi | 801,77 100 | 758,49 95 | 835,68 104 | 936,08 117 |(58) Yhteisön tuotannonalan myyntimäärät etuyhteydettömille asiakkaille kasvoivat 35 prosenttia tarkastelujakson aikana. Sekä yhteisön kokonaiskulutuksen että vapaiden markkinoiden kulutuksen markkinaosuudet viittaavat siihen, että vuosien 2002 ja 2003 välillä tapahtuneen markkinaosuuden pienenemisen jälkeen markkinaosuus vakiintui 48 prosentin tasolle kokonaiskulutuksen osalta ja 71,3 prosentin tasolle vapailla markkinoilla tutkimusajanjakson aikana. Etuyhteydettömille asiakkaille suuntautuneen myynnin keskihintataso muuttui samansuuntaisesti, eli vuosien 2002 ja 2003 välillä hintataso laski 5 prosenttia, minkä jälkeen vapaiden markkinoiden hintataso oli tutkimusajanjaksolla 17 prosenttia korkeampi kuin vuonna 2002.(59) Verrattaessa hintatasoa edelliseen tarkastelua koskevaan tutkimusajanjaksoon eli kalenterivuoteen 1998 voidaan todeta, että myyntihinnat olivat vuonna 2004 22,7 prosenttia korkeammat ja nykyisellä tutkimusajanjaksolla 37,5 prosenttia korkeammat kuin vuonna 1998. Kytkösmarkkinoiden kulutukseen tarkoitetusta tuotannosta ei laadita laskuja, koska käyttö tapahtuu integroiduissa tuotantolaitoksissa.– Yhteisön hintoihin vaikuttavat tekijät(60) Kulutus on jatkuvasti kasvanut viimeksi kuluneiden kymmenen vuoden aikana: 152 000 tonnista vuonna 1995 tutkimusajanjaksolla havaittuun 367 000 tonniin, mikä tarkoittaa 9,7 prosentin vuotuista kasvua. Viimeaikainen kulutuksen kasvu tarkastelujakson aikana eli vuodesta 2002 tutkimusajanjaksoon oli 10,7 prosenttia vuodessa, kun kapasiteetin vuotuinen kasvu oli 7 prosenttia. Tämä kehityssuunta on osaltaan pitänyt yllä korkeaa hintatasoa yhteisössä ja saanut yhteisön tuotannonalan parantamaan huomattavasti kapasiteetin käyttöastetta, 78,4 prosentista 93,2 prosenttiin, mikä on johtanut 14,5 prosentin vuotuiseen tuotannon kasvuun. Absoluuttisina lukuina tuotanto kasvoi 84 000 tonnilla, kun kulutuksen kasvu oli 83 000 tonnia ja kapasiteetin laajennus vain 48 500 tonnia.2002 | 2003 | 2004 | Tutkimusajanjakso |Keskimääräiset tuotantokustannukset, euroa/tonni Indeksi | 779,53 100 | 749,85 96 | 746,84 96 | 790,60 101 |(61) Kysyntä oli korkealla tasolla ja kasvoi koko ajan samalla kun kapasiteetin laajennusvauhti oli hitaampaa ja tuontimäärät pienenivät, minkä vuoksi etanoliamiinin hintataso säilyi korkeana yhteisössä. Lisäksi tonnikohtaiset kokonaiskustannukset eivät vaikuttaneet juuri ollenkaan myyntikatteisiin yhteisössä tarkastelujaksolla. Tuotantokustannusten nousu 5 prosentilla vuoden 2004 ja tutkimusajanjakson välillä oli seurausta teollisuusbensiinin hinnannoususta. Tätä öljytuotetta käytetään energialähteenä tuotettaessa etyleenioksidia, joka on tärkein etanoliamiinin tuotannon raaka-aine yhteisössä.– Työllisyys, tuottavuus ja palkat2002 | 2003 | 2004 | Tutkimusajanjakso |Työllisyys Indeksi | 102 100 | 103 101 | 101 99 | 102 99 |Tuottavuus tonnia/työntekijä Indeksi | 2016 100 | 2354 117 | 2755 137 | 2861 142 |Palkat tuhansina euroina Indeksi | 6 860 100 | 7 526 110 | 8 018 117 | 7 598 111 |Työntekijäkohtainen keskipalkka (euroina) Indeksi | 66 976 100 | 73 105 109 | 79 097 118 | 74 797 112 |(62) Yhteisön tuotannonalan työllisyys saman tuotteen osalta säilyi vakaana tarkastelujakson aikana. Tuotantoprosessi on suurelta osin automatisoitu, joten ala ei ole erityisen työvoimavaltainen. Samanaikaisesti tuottavuus kasvoi tarkastelujaksolla 42 prosenttia tuotantolaitosten jatkuvien parannusten ja pullokaulojen poiston vuoksi.(63) Palkat nousivat tarkastelujaksolla 11 prosenttia, ja nousu oli suurin vuonna 2004, mikä selittyy yhden yhteisön tuottajan rakenneuudistustoimilla ja henkilöstövähennyksillä. Työntekijäkohtaisen keskipalkan kehitys oli samansuuntainen.– KannattavuusMyynti etuyhteydettömille asiakkaille yhteisössä | 2002 | 2003 | 2004 | Tutkimusajanjakso |Myynnin arvo tuhansina euroina Indeksi | 104 402 100 | 109 301 105 | 139 603 134 | 164 705 158 |Tuotantokustannukset tuhansina euroina Indeksi | 101 506 100 | 108 056 106 | 124 763 123 | 139 100 137 |Kannattavuus | 2,8 % | 1,1 % | 10,6 % | 15,5 % |(64) Tarkasteltavana olevan tuotteen vapailla markkinoilla etuyhteydettömille asiakkaille suuntautuneen myynnin kannattavuus yhteisössä tarkastelujakson aikana nousi 2,8 prosentista vuonna 2002 tutkimusajanjaksolla havaittuun 15,5 prosenttiin sen jälkeen, kun kannattavuus oli vuonna 2003 laskenut 1,1 prosenttiin. Kannattavuuden nousuun vuodesta 2003 alkaen vaikuttivat Yhdysvalloista suuntautuneen tuonnin säilyminen ennallaan ja kysynnän kasvu, mikä johti sellaiseen myyntimäärien ja myyntihintojen kasvuun, joka vuonna 2004 ja tutkimusajanjakson aikana oli nopeampaa kuin tuotantokustannusten nousu.– Investoinnit, investointien tuotto ja pääoman saanti2002 | 2003 | 2004 | Tutkimusajanjakso |Investoinnit tuhansina euroina Indeksi | 1 170 100 | 9 975 852 | 687 478 58750 | 388 476 33198 |Sijoitetun pääoman tuotto | 2,2 % | 0,9 % | 10,2 % | 17,6 % |(65) Hintataso yhteisössä määrittää sen, onko yritysten rakennettava lisäkapasiteettia. Vuosina 2002 ja 2003 sijoitetun pääoman tuottoa ei pidetty riittävänä uusien tuotantolaitosten rakentamiseen. Sen vuoksi yritykset ovat ainoastaan poistaneet jonkin verran tuotannon pullonkauloja ja parantaneet tehokkuuttaan. Jatkuvasti kasvava kysyntä yhdessä rajallisen kapasiteetin kasvun kanssa pitivät hintatasoa korkealla siinä määrin, että vuodesta 2004 alkaen oli jälleen realistista käynnistää aiemmin jäädytettyjä investointihankkeita.(66) Pääoman hankintamahdollisuuksien osalta on todettava, että etanoliamiinin tuotanto on vain pieni osa yhteisön tuotannonalan koko kemikaalituotannosta, ja nämä yritykset edustavat useimmiten suuria kansainvälisiä kemikaaliyrityksiä, joiden kassavirta, omarahoitus ja luottokelpoisuus ovat korkealla tasolla. Näin ollen yhteisön tuotannonalalla ei yleisesti ollut suuria ongelmia pääoman hankinnassa.– Kassavirta2002 | 2003 | 2004 | Tutkimusajanjakso |Kassavirta tuhansina euroina Indeksi | 4 842 100 | 3 301 68 | 16 863 348 | 27 596 570 |Kassavirran osuus liikevaihdosta | 4,6 % | 3,0 % | 12,1 % | 16,6 % |(67) Myös kassavirran kehitys kuvaa yhteyttä hintatason, kannattavuuden ja sijoitetun pääoman tuoton välillä. Vuosina 2002 ja 2003 toteutuneen alhaisen kassavirran jälkeen yhteisön tuotannonala palasi kassavirran osuutta liikevaihdosta kuvaaviin kaksinumeroisiin lukuihin vuodesta 2004, ja kassavirta on suurimmalla osalla yrityksistä riittävä, jotta rahoitus voidaan suunnata etanoliamiiniin liittyvän liiketoiminnan uusiin investointeihin.– Kasvu(68) Yhteisön teollisuudenalalle oli etua markkinoiden kasvusta tarkastelujaksolla, mistä ovat osoituksena sen kokonaiskulutuksen markkinaosuuden kasvu 45,9 prosentista 48 prosenttiin ja sen kulutuksen markkinaosuuden kasvu vapailla markkinoilla 69,9 prosentista 71,3 prosenttiin.– Polkumyyntimarginaalin merkittävyys(69) Polkumyynti jatkui tutkimusajanjakson aikana, tosin edellisessä tarkastelua koskevassa tutkimuksessa todettua alhaisemmalla tasolla.– Aiemman polkumyynnin vaikutuksista toipuminen(70) Kuten edellä esitetystä käy imi, yhteisön tuotannonalalla on ollut mahdollisuus toipua aiemman polkumyynnin vaikutuksista etenkin myyntihintojen ja kannattavuuden osalta.– Yhteisön tuotannonalan vientitoiminta2002 | 2003 | 2004 | Tutkimusajanjakso |Vientimäärät tonneina Indeksi | 15 631 100 | 15 278 98 | 16 709 107 | 17 428 111 |(71) Yhteisön tuotannonalan vientimäärät kolmansiin maihin kasvoivat 11 prosenttia tarkastelujaksolla, mikä vastaa keskimäärin 4 prosentin vuotuista kasvua ja on pitkälti maailmanlaajuisen kulutuksen kasvun kanssa samansuuntainen. Se osoittaa, että yhteisön tuotannonala on kilpailukykyinen maailmanmarkkinoilla.5. Yhteisön markkinoiden tilannetta koskevat päätelmät(72) Yhteisön markkinoilla kulutetun etanoliamiinin määrä kasvoi 29 prosenttia, kun taas tuonti Yhdysvalloista väheni 11 prosenttia tarkastelujaksolla. Samanaikaisesti yhteisön tuotannonala pystyi kasvattamaan myyntimääriään ja tällä tavoin vakiinnuttamaan ja jopa hieman kasvattamaan markkinaosuuttaan.(73) Yhteisön tuotannonalan taloudellinen tilanne parani lähes kaikkien taloudellisten indikaattorien osalta: tuotanto (+ 41 prosenttia), tuotantokapasiteetti (+18 prosenttia) ja kapasiteetin käyttöaste, myyntimäärät (+ 35 prosenttia eli + 45 000 tonnia) ja arvo (+ 58 prosenttia), tuottavuus, markkinaosuus (+ 2 prosenttiyksikköä), kassavirta ja kannattavuus, investoinnit ja sijoitetun pääoman tuotto. Tonnikohtaisten tuotantokustannusten kasvu jäi myyntihintojen nousua pienemmäksi. Lisäksi yhteisön tuotannonala sai etua yhteisön markkinoiden kasvusta ja pystyi vastaamaan maailmanlaajuisen kysynnän kasvuun, koska sen vientitoiminta kasvoi määrällisesti 11 prosentilla.(74) Päätelmänä voidaan todeta, että yhteisön tuotannonalaa kuvaavien indikaattorien kehitys huomioon ottaen tuotannonalan tilannetta voidaan pitää hyvänä. Merkittävän vahingon jatkumista ei voitu todeta. Sen vuoksi tarkasteltiin, onko vahingon toistuminen todennäköistä, jos toimenpiteiden annettaisiin raueta.F. VAHINGON TOISTUMISEN TODENNÄKÖISYYS– Tiivistelmä polkumyynnin jatkumisen ja vahingollisen polkumyynnin toistumisen todennäköisyyttä koskevasta tarkastelusta(75) On syytä muistaa, että yhdysvaltalaiset vientiä harjoittavat tuottajat jatkoivat polkumyyntiä tutkimusajanjaksolla, vaikkakin aiemmassa tutkimuksessa todettua alhaisemmalla tasolla. Jos vientihintoja alennettaisiin toimenpiteitä vastaavalla määrällä, toimenpiteiden poistaminen voisi johtaa 13,4–28,3 prosentin polkumyyntimarginaaleihin yhteistyöhön osallistuneiden vientiä harjoittavien tuottajien osalta, eikä yhteistyöhön osallistumattomien tuottajien, joiden osuus oli 42 prosenttia alkuperäisessä tutkimuksessa todetusta tuonnista, käyttäytymisestä ole tietoa. Viimeksi mainituille olisi kuitenkin kaikkein edullisinta palata yhteisön markkinoille, jos toimenpiteet päätettäisiin.(76) Samanaikaisesti Yhdysvaltain markkinoilla arvioidaan olevan 90 000 tonnin ylimääräinen kapasiteetti sen jälkeen, kun toiminnalliset ongelmat on saatu ratkaistua ja hurrikaanin aiheuttamat vahingot korjattua.(77) Sen vuoksi pääteltiin, että polkumyynnin jatkuminen sekä tuontimäärien kasvuriski ja siitä mahdollisesti aiheutuva hintojen alentamispaine yhteisössä ovat todennäköisiä ainakin lyhyellä aikavälillä , jos toimenpiteet kumottaisiin.(78) Yleensä polkumyynnillä tapahtuvan tuonnin kasvu aiheuttaa myyntihintojen alentamispainetta ja vaikuttaa kielteisesti yhteisön tuotannonalan kannattavuuteen sekä sen taloudelliseen elpymiseen, jota oli havaittavissa tarkastelujaksolla. Tässä yhteydessä on syytä huomata, että hinnan alittavuus kasvaisi huomattavasti, jos toimenpiteet kumottaisiin.– Odotettavissa oleva Yhdysvaltain tuotannon siirtyminen monoetyleeniglykolista etanoliamiiniin(79) On odotettavissa, että yhdysvaltalaiset tuottajat siirtyvät jossakin määrin käyttämään pääasiallista raaka-ainettaan, etyleenioksidia, monoetyleeniglykolin tuotannon sijaan etanoliamiinin tuotannossa.(80) Etyleenioksidia käytetään raaka-aineena tuotettaessa muita kemikaaleja tai johdannaisia, lähinnä etyleeniglykoleja ja etenkin monoetyleeniglykolia. Etyleenioksidin tuotantokapasiteettia on vain muutamassa paikassa maailmassa, koska aine on erittäin herkästi räjähtävää ja myrkyllistä, ja sitä koskevat erityiset ympäristö-, terveys-, turvallisuus- ja puolustusmääräykset. Sen vuoksi etyleenioksidin jakelu riippuu sen johdannaisten markkinahinnoista.(81) Hintatasoissa on ennen vallinnut tietty hierarkia: etyleenin hinta oli korkeampi kuin monoetyleeniglykolin, ja etanoliamiinin hinta oli korkeampi kuin sekä etyleenin että monoetyleeniglykolin hinnat. Vuoden 2003 lopusta kuitenkin monoetyleeniglykolin hinnat nousivat yhteisössä huomattavasti ylittäen etyleenin hinnat ja tiettyinä aikoina jopa etanoliamiinin hinnat. Näin ollen etyleenioksidia on yhä enemmän suunnattu monoetyleeniglykolin tuotantoon, jolloin etyleenioksidin markkinat ovat muuttuneet suhteellisesti riittämättömiksi, ja osittain tästä syystä etanoliamiinin hinnat ovat pysyneet suhteellisen korkealla tasolla.(82) Lähi-idän maat kuitenkin tutkivat parhaillaan teollisuusbensiiniin perustuvan etyleeniglykolin tuotantokapasiteettia. Monoetyleeniglykolin uutta tuotantokapasiteettia odotetaan saatavan käyttöön lyhyellä aikavälillä Kuwaitissa (Dow Chemical on mukana tässä hankkeessa), Saudi-Arabiassa ja Iranissa. Koska teollisuusbensiini on öljytuote, nämä maat saavat selkeän kustannusedun verrattuna muihin. Sen vuoksi on kohtuullista odottaa, että monoetyleeniglykolin hinta laskee lyhyellä aikavälillä ja että yhdysvaltalaisilla tuottajilla on rajalliset mahdollisuudet myydä monoetyleeniglykolia etenkin Aasiaan, missä Kiinan tekstiili- ja polyesteriala kuluttaa yli 30 prosenttia maailmanlaajuisesta monoetyleeniglykolin tuotannosta. Tämä tilanne koskee etenkin yhtä yhteistyöhön osallistumatonta tuottajaa, joka on tällä hetkellä merkittävä Aasiaan suuntautuvan monoetyleeniglykolin viennin harjoittaja. On siis odotettavissa, että yhdysvaltalaiset tuottajat suuntautuvat entistä suurempien etanolimäärien tuotantoon ja tällä tavoin aiheuttavat hintojen alennuspainetta, ja samalla syntyy tarve löytää Yhdysvaltain kotimarkkinoiden ulkopuolisia uusia asiakkaita, jolloin käännytään yhteisön markkinoiden puoleen.– Hintakehitys ja mahdollisuus mukauttaa hintoja tuotantokustannuksiin tutkimusajanjakson jälkeen(83) Kun otetaan huomioon nykyinen vakaa tilanne yhteisön tuotannonalalla, hintojen alenemispaineen aiheuttaman vahingon toistumisen todennäköisyys riippuu myös siitä, kuinka merkittävä hintojen lasku on, millainen on tuotantokustannusten kehitys ja missä määrin on mahdollista siirtää kustannusten nousu asiakkaiden maksettavaksi. Tutkimusajanjakson jälkeistä tilannetta tutkittiin tältä osin.(84) Lisätietoja kerättiin sen selville saamiseksi, olivatko tarkastelujaksoa ja etenkin tutkimusajanjaksoa koskevan analyysin perusteella tehdyt päätelmät edelleen päteviä vuoden 2005 jälkipuoliskon ja vuoden 2006 viisi ensimmäistä kuukautta kattavalla jaksolla.(85) Vuoden 2005 jälkipuoliskolla kaikkien etanoliamiinin lajien hinnat jatkoivat nousuaan yhteisön markkinoilla 11,4–14,7 prosentilla. Keskimääräinen hinnannousu Yhdysvalloissa oli vieläkin suurempi, 22 prosenttia. Hurrikaanin aiheuttamat vahingot Louisianassa olivat merkittävin syy tuotteen riittämättömyyteen Yhdysvaltain kotimarkkinoilla.(86) Tämä suuntaus jatkui vuoden 2006 viiden ensimmäisen kuukauden aikana, tosin huomattavasti hitaampana: hinnat nousivat yhteisön markkinoilla 2,8–4 prosenttia ja Yhdysvaltain kotimarkkinoilla 9,9 prosenttia, mikä on osoitus toiminnallisten ja aiheutuneista vahingoista johtuvien paikallisten ongelmien vähittäisestä helpottumisesta.(87) Tutkimusajanjaksoon verrattuna öljyn hinta nousi huomattavasti vuoden 2005 jälkipuoliskolla ollen keskimäärin 30 prosenttia korkeammalla tasolla, mikä vaikutti puolestaan teollisuusbensiinin hintatasoon, joka alkoi nousta tutkimusajanjakson jälkipuoliskolla (vuoden 2005 alkupuolisko). Yhdysvaltojen yhteisöön suuntautuvan tuonnin hinnat näyttävät mukautuvan hitaammin raaka-aineiden hintojen nousuun, osittain siksi, että sopimushintoja mukautetaan hitaammin ja markkinaosuutta pyritään suojaamaan, ja osittain siksi, että yhdysvaltalaisten tuottajien tuotantolaitosten käyttämänä energiamuotona on teollisuusbensiinin sijasta kaasu, jonka hinta nousee öljyn hintatasoa hitaammin.(88) Öljyn hintataso nousi edelleen keskimäärin 10 prosenttia vuoden 2006 viiden ensimmäisen kuukauden aikana, mikä vaikutti negatiivisesti yhteisön tuotannonalan kannattavuuteen, kun otetaan huomioon hintojen noususuuntauksessa havaittu hidastuminen.(89) Tutkimusajanjakson jälkeisiin tapahtumiin kohdistuneen tutkimuksen mukaan näyttää siltä, että etanoliamiinin markkinoiden kehityssuunta yhteisössä on muuttunut. Hinnat näyttävät saavuttaneen huippunsa, ja tiettyjen etanoliamiinien lajien osalta ne näyttävät jopa hieman laskeneen. On viitteitä siitä, että tuotantokustannusten nousu ei näy helposti hinnankorotuksina asiakkaille. On kuitenkin epäselvää tässä vaiheessa, missä määrin tuotantokustannusten nousu ja kannattavuuden alentumispaine vaikuttavat yhteisön tuotannonalan tilannetta vahingoittavasti keskipitkällä aikavälillä.– Vahingon toistumisen todennäköisyyttä koskevat päätelmät(90) Jos toimenpiteet kumottaisiin, on lyhyellä aikavälillä todennäköistä, että polkumyynnillä tapahtuva tuonti Yhdysvalloista yhteisöön kasvaa huomattavasti ja aiheuttaa hintojen alentamispainetta.(91) Keskipitkällä aikavälillä tilannetta voi pahentaa etanoliamiinin tuotannon kasvu Yhdysvalloissa vastauksena väheneviin monoetyleeniglykolin myyntimahdollisuuksiin, jolloin yhdysvaltalaisten tuottajien on laajennettava myyntimarkkinoitaan ja suunnattava jälleen suurempia määriä yhteisön markkinoille.(92) Myyntihintojen nousun selkeä päättyminen vuoden 2006 alussa ja tuotantokustannusten alenemissuuntaus, joka johtuu öljyn hintatason muuttumisesta, näyttää myös vaikuttava negatiivisesti yhteisön tuotannonalan kannattavuuteen.(93) Kaikki nämä tekijät viittaavat vahingon toistumisen todennäköisyyteen. Jotkin edellä esitetyistä päätelmistä kuitenkin perustuvat todennäköisiin tapahtumiin keskipitkällä aikavälillä .G. YHTEISÖN ETU1. Alustavat huomiot(94) Perusasetuksen 21 artiklan mukaisesti tarkasteltiin, olisiko nykyisten polkumyyntitoimenpiteiden voimassaolon jatkaminen kokonaisuudessaan yhteisön edun vastaista. Yhteisön etua määritettäessä arvioitiin kaikki asiaan liittyvät etunäkökohdat eli yhteisön tuotannonalan sekä tarkasteltavana olevan tuotteen tuojien, kauppiaiden, tukkumyyjien ja teollisten käyttäjien edut.(95) Olisi muistettava, että toimenpiteiden käyttöönottoa ei aiemmissa tutkimuksissa pidetty yhteisön edun vastaisena. Lisäksi tämä tutkimus on toimenpiteiden voimassaolon päättymistä koskeva tarkastelu, joten siinä tarkastellaan tilannetta, jossa polkumyyntitoimenpiteet ovat voimassa.(96) Tällä perusteella tutkittiin, oliko polkumyynnin jatkumisen ja vahingon toistumisen todennäköisyyttä koskevista päätelmistä huolimatta olemassa pakottavia syitä, joiden johdosta olisi pääteltävä, että tässä erityistapauksessa toimenpiteiden voimassa pitäminen ei ole yhteisön edun mukaista.2. Yhteisön tuotannonalan etu(97) On muistettava, että polkumyyntiä harjoitettiin edelleen tutkimusajanjakson aikana ja että tarkasteltavana olevan Yhdysvalloista peräisin olevan tuotteen polkumyynnin jatkuminen sekä yhteisön teollisuudenalalle aiheutuvan vahingon toistuminen ovat todennäköisiä.(98) Yhteisön tuotannonala on osoittautunut elinkelpoiseksi ja kilpailukykyiseksi, ja tilannetta on entisestään parantanut lähes kaikkien taloudellisten indikaattorien ja etenkin kannattavuuden, kassavirran ja sijoitetun pääoman tuoton positiivinen kehitys. Aiemmin käyttöön otetut polkumyyntitoimenpiteet ovat vaikuttaneet nykyiseen hintatasoon yhteisön markkinoilla, jolloin yhteisön teollisuudenalalla on ollut mahdollisuus päästä jälleen kannattavuuden tasolle, joka on riittävä sijoitetun pääoman tuoton takaamiseksi siinä määrin, että uudet investoinnit tuotantokapasiteettiin ovat taloudellisesti toteutuskelpoisia. Yhdysvaltalainen vientiä harjoittava tuottaja INEOS, josta tuli Innovenen oston jälkeen tosiasiallisesti yhteisön tuottaja, on ilmoittanut tekevänsä merkittäviä investointeja yhteisössä. Toimenpiteiden jatkaminen osaltaan edistäisi investointihankkeiden kannattavuuden säilymistä. Sen vuoksi on yhteisön tuotannonalan edun mukaista säilyttää Yhdysvalloista polkumyynnillä tapahtuvan tuonnin vastaiset toimenpiteet.3. Tuojien ja kauppiaiden/tukkumyyjien etu(99) Koska kauppiaat ja tukkumyyjät eivät osallistuneet yhteistyöhön, pääteltiin, että toimenpiteiden poistaminen tai jatkaminen ei vaikuta kyseisiin osapuoliin merkittävästi. Lisäksi tutkimuksen perusteella etuyhteydettömiä tuojia ei näyttänyt olevan, vaan tarkasteltavana olevan Yhdysvalloista peräisin olevan tuotteen tuonti yhteisöön näytti tapahtuneen aina yhdysvaltalaisiin tuottajiin etuyhteydessä olevien tuojien kautta.(100) Toimenpiteiden jatkaminen ei muuta etuyhteydessä olevien tuojien nykyistä tilannetta, ja kyseisten tuojien todettiin saaneen tutkimusajanjakson aikana voittoa markkinoiden olosuhteita vastaavassa suhteessa. Tietenkin toimenpiteiden lakkauttaminen voisi olla etuyhteydessä olevien tuojien edun mukaista siinä tapauksessa, että myyntihinnat asiakkaille eivät muutu ja että yhdysvaltalaiset vientiä harjoittavat tuottajat eivät vaadi itselleen ylimääräistä voittomarginaalia tai osaa siitä vahvistaessaan hinnat, joilla etuyhteydessä olevat tuojat voivat ostaa etanoliamiinia.4. Teollisten käyttäjien etu(101) Koska toimenpiteiden jatkaminen tarkoittaisi polkumyyntitoimenpiteiden uusimista toisen kerran, erityistä huomiota kiinnitettiin teollisten käyttäjien etuun.(102) Vain pyykinhuuhteluaineissa käytettävän esterkvaatin käyttäjiä osallistui tähän tutkimukseen. Kyselyyn vastasi yksi teollinen käyttäjä, jonka osuus Yhdysvalloista suuntautuvasta tuonnista tutkimusajanjakson aikana oli 14 prosenttia, ja kaksi muuta käyttäjää esitti kantansa asiasta ja toimitti tiedot lopputuotteiden tuotannon kustannusrakenteesta. Esterkvaatteja valmistetaan trietanoliamiinista, ja niitä käytetään pyykin huuhteluaineissa, joita myyvät alan yritykset, kuten Procter & Gamble, Unilever, Henkel, Benckiser ja Colgate. Teolliset käyttäjät väittivät, että trietanoliamiinin hinnannousu vaarantaa niiden liiketoiminnan ja että yhteisön markkinoilla tuotteen saatavuus on riittämätön. Molempia seikkoja helpottaisi se, että polkumyyntitoimenpiteiden annettaisiin raueta. Lisäksi tuotannon jatkumisen yhteisössä väitettiin olevan vaarassa, jos esterkvaatteihin liittyvän liiketoiminnan kannattavuus ei parane.(103) Tutkimusajanjaksolla trietanoliamiinin osuudeksi esterkvaattien tuotannon kokonaiskustannuksista todettiin 23 prosenttia, kun se vuonna 2003 oli 22 prosenttia, mutta tilanne oli kaiken kaikkiaan vertailukelpoinen vuonna 2002 eli ensimmäisenä tarkasteluvuonna vallinneen tilanteen kanssa. Kun otetaan huomioon havaittu trietanoliamiinin hintakehitys, tutkimusajanjakson jälkeen trietanoliamiinin osuuden lopputuotteen kokonaiskustannuksista odotetaan olevan entistäkin suurempi. On selvää, että polkumyyntitoimenpiteiden poistaminen keventäisi ainakin lyhyellä aikavälillä trietanoliamiinista raaka-aineena aiheutuvaa kustannustaakkaa. Siinä tapauksessa, että toimenpiteiden poistaminen näkyisi täysimääräisenä ostohinnan alennuksena, trietanoliamiiniin liittyvät kustannukset pienenisivät noin 7 prosentilla. Lopputuotteiden tuotannon kokonaiskustannuksiin tämä vaikuttaisi noin 1 prosentin alennuksen verran, ja kannattavuus paranisi saman verran.(104) Esterkvaatteihin liittyvän liiketoiminnan kannattavuuden todettiin laskeneen tarkastelujaksolla noin 18 prosentista 8 prosenttiin. Tämä näyttäisi kuitenkin johtuvan lähinnä 6 prosentin suuruisesta esterkvaattien myyntihinnan laskusta tarkastelujaksolla, minkä vuoksi tuotantokustannusten suhteellinen osuus myyntihinnasta nousi lähes 10 prosentilla. Alaan näyttäisi vaikuttavan siirtyminen itään ja etenkin Venäjälle, missä on mahdollista löytää ratkaisuja alhaisin kustannuksin ja etenkin hankkia toista tärkeää raaka-ainetta ”talirasvahappoa”. Tämä nautaeläimistä peräisin oleva tuote voidaan korvata kasviperäisellä ”palmstryreenillä”, jonka saatavuus on parempi idässä. Pesuaineyritykset vaativat lisäksi toimittajiltaan tehokkuuden vuoksi sijoittautumista paikan päälle, mikä voi olla syynä mahdolliselle toiminnan siirtämiselle yhteisön ulkopuolelle.(105) Lisäksi tarkasteltiin väitettä, jonka mukaan trietanoliamiinia ei ole riittävästi saatavilla yhteisön markkinoilla, mutta väitteelle ei löytynyt perusteita, koska voitiin todeta, että kyseiset käyttäjät eivät olleet hyväksyneet tiettyjen tuottajien esittämiä tarjouksia.(106) Tiivistettynä voidaan todeta, että vaikka trietanoliamiinin hinnannousun on havaittu aiheuttaneen negatiivista painetta asiassa kantansa esittäneiden teollisten käyttäjien lopputuotteen tuotantokustannuksiin, paine on melko vähäinen, ja polkumyyntitoimenpiteiden poistaminen helpottaisi tilannetta vain vähän. Muiden tekijöiden, kuten muiden raaka-aineiden kustannusten ja tuotteiden ostajien esittämien vaatimusten, havaittiin vaikuttavan tilanteeseen paljon enemmän. Sen vuoksi pääteltiin, ettei toimenpiteiden voimassaolon jatkamisella olisi merkittäviä vaikutuksia teollisiin käyttäjiin.5. Yhteisön etua koskevat päätelmät(107) Tutkimuksen perusteella kävi ilmi, että nykyiset polkumyyntitoimenpiteet osaltaan edistivät yhteisön tuotannonalan elpymistä. Yhteisön tuotannonala saisi etua toimenpiteiden voimassaolon jatkamisesta, koska nykyinen kannattava hintataso voitaisiin pitää ennallaan, mikä tarjoaisi mahdollisuuden uusiin investointeihin. Jos toimenpiteiden annettaisiin raueta, elpymisprosessi vaarantuisi. Näin ollen toimenpiteiden voimassaolon jatkaminen on yhteisön tuotannonalan edun mukaista.(108) Etuyhteydettömiä tuojia ei näytä olevan, ja etuyhteydettömät kauppiaat/tukkumyyjät eivät esittäneet asiaan kantaansa. Tuonti Yhdysvalloista yhteisöön tapahtuu aina etuyhteydessä olevien tuojien kautta, joiden todettiin tutkimusajanjakson aikana saaneen toimenpiteiden voimassa ollessa markkinatilannetta vastaavat voittomarginaalit.(109) Myöskään aiemmin voimassa olleet toimenpiteet eivät näyttäneet vaikuttaneen kovin kielteisesti käyttäjien taloudelliseen tilanteeseen. Nykyisen tutkimuksen aikana kerättyjen tietojen perusteella polkumyyntitoimenpiteistä johtuva hintojen nousu, jos sitä on yleensä ollut, ei vaikuta suhteettomalta, kun sitä verrataan yhteisön tuotannonalan etuun, jonka se on saanut polkumyynnillä harjoitetusta tuonnista aiheutuneen kaupan vääristymän poistamisen vuoksi.(110) Yhteisön edun osalta ei siis ole pakottavia syitä olla jatkamatta nykyisten polkumyyntitoimenpiteiden voimassaoloa Yhdysvalloista peräisin olevan etanoliamiinin tuonnissa.(111) Näin ollen katsotaan aiheelliseksi jatkaa nykyisten polkumyyntitoimenpiteiden voimassaoloa Yhdysvalloista peräisin olevan etanoliamiinin tuonnissa.H. POLKUMYYNTITOIMENPITEET(112) Kaikille osapuolille ilmoitettiin olennaisista tosiasioista ja huomioista, joiden perusteella suositeltiin, että voimassa olevia toimenpiteitä jatkettaisiin. Osapuolille annettiin myös määräaika huomautusten ja vaatimusten esittämiselle ilmoittamisen jälkeen.(113) Tutkimuksen mukaan tarkasteltavana olevassa maassa oli ylimääräistä kapasiteettia ja polkumyyntiä jatkettiin tutkimusajanjakson aikana. Yhteisön tuotannonalan tilanne parani tarkastelujaksolla lähes kaikkien vahinkoon vaikuttaneiden seikkojen osalta pääosin maailmanlaajuisesti suotuisten markkinaolosuhteiden vuoksi. Yhteisön tuotannonalan taloudellisen tilanteen positiivisen kehityksen perusteella ei voitu todeta, että sille oli edelleen aiheutunut merkittävää vahinkoa. Vahingon toistumisen todennäköisyyttä koskevassa tutkimuksessa kävi kuitenkin ilmi, että useat tekijät, kuten ylimääräinen kapasiteetti Yhdysvalloissa, monoetyleeniglykolin myyntimahdollisuuksien väheneminen sekä etanoliamiinin tilanne maailmanlaajuisesti ja yhteisössä, viittaavat vahingon toistumisen todennäköisyyteen keskipitkällä aikavälillä.(114) Edellä selostetun perusteella ja perusasetuksen 11 artiklan 2 kohdan mukaisesti voidaan todeta, että Amerikan yhdysvalloista peräisin olevan etanoliamiinin tuonnissa neuvoston asetuksella (EY) N:o 1603/2000, sellaisena kuin se on viimeksi muutettuna INEOSiin sovellettavaa kiinteämääräistä tullia koskevalla ilmoituksella[7], käyttöön otettujen polkumyyntitoimenpiteiden voimassaoloa olisi jatkettava. Lisäksi katsotaan, että toimenpiteiden voimassaoloa olisi jatkettava vain kahdella lisävuodella.(115) Yhtäältä on olemassa vahingollisen polkumyynnin toistumisen todennäköisyys seuraavin perustein: i) yhdysvaltalaisten vientiä harjoittavien tuottajien harjoittama polkumyynti on jatkunut voimassa olevista toimenpiteistä huolimatta, ii) yhteisöön suuntautuvan tuonnin odotetaan kasvavan, koska Yhdysvalloissa on 90 000 tonnin suuruinen tuotannon ylijäämäkapasiteetti, joka saadaan jälleen käyttöön vuoden 2006 loppuun mennessä ja jota vastaavaa kotimaista kysyntää ei ole. Merkittävin yhteistyöhön osallistumaton yhdysvaltalainen tuottaja, johon tällä hetkellä sovelletaan korkeinta polkumyyntitullia, hyötyisi eniten yhteisön markkinoille paluusta, jos toimenpiteiden annettaisiin raueta, minkä lisäksi kyseisellä tuottajalla on tarvittava jakeluverkosto, koska se myy muita kemikaaleja yhteisön markkinoilla.(116) Toisaalta Yhdysvaltain ylijäämäkapasiteetin odotetaan asteittain vähenevän vuoteen 2010 mennessä, ja yhden yhteistyöhön osallistuneen yhdysvaltalaisen vientiä harjoittavan tuottajan yhteisöön suunnittelemat kapasiteetin laajennukset on tarkoitus saada käyttöön vuoden 2008 loppuun mennessä, eli kahden vuoden kuluessa. Kun otetaan huomioon nämä näkökohdat sekä jatkuva epävarmuus öljyn hintakehityksen vaikutuksista tuotantokustannuksiin ja yhteisön tuotannonalan kannattavuuteen, on perusteltua rajata toimenpiteiden voimassaolon pidentäminen kahteen vuoteen.(117) Kahden vuoden kuluttua komissio käynnistää omasta aloitteestaan uuden tarkastelua koskevan tutkimuksen, johon sovelletaan perusasetuksen 11 artiklaa,ON ANTANUT TÄMÄN ASETUKSEN:1 artikla1. Otetaan käyttöön lopullinen polkumyyntitulli Amerikan yhdysvalloista peräisin olevan CN-koodiin ex 29221100 kuuluvan monoetanoliamiinin (Taric-koodi 2922110010), CN-koodiin ex 2922 12 00 kuuluvan dietanoliamiinin (Taric-koodi 2922 12 00 10) ja CN-koodiin 2922 13 10 kuuluvan trietanoliamiinin tuonnissa.2. Jäljempänä lueteltujen yritysten valmistamien, edellä kuvattujen tuotteiden vapaasti yhteisön rajalla tullaamattomana -nettohintaan sovellettava lopullinen polkumyyntitulli on seuraava:Maa | Yritys | Kiinteä paljoustulli |Amerikan yhdysvallat | The Dow Chemical Corporation 2030 Dow Center Midland, Michigan 48674, USA (Taric-lisäkoodi A115) | 59,25 euroa / tonni |INEOS Americas LLC 7770 Rangeline Road Theodore, Alabama 36582, USA (Taric-lisäkoodi A145) | 69,40 euroa / tonni |Huntsman Chemical Corporation 3040 Post Oak Boulevard PO Box 27707 Houston, Texas 77056 (Taric-lisäkoodi A116) | 111,25 euroa / tonni |Kaikki muut yritykset (Taric-lisäkoodi A999) | 111,25 euroa / tonni |3. Jollei toisin säädetä, sovelletaan voimassa olevia tulleja koskevia säännöksiä ja määräyksiä.4. Jos tavarat ovat vahingoittuneet ennen niiden luovutusta vapaaseen liikkeeseen, mistä syystä niistä tosiasiallisesti maksettua tai maksettavaa hintaa on suhteutettu tullausarvon määrittämiseksi komission asetuksen (ETY) N:o 2454/93 145 artiklan mukaisesti, polkumyyntitullia, joka lasketaan edellä vahvistettujen määrien perusteella, alennetaan prosenttimäärällä, joka vastaa tosiasiallisesti maksetun tai maksettavan hinnan suhteutusta.2 artiklaTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä , ja se on voimassa kahden vuoden ajan.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […] päivänä […]kuuta […].Neuvoston puolestaPuheenjohtaja [1] EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).[2] EYVL L 28, 2.2.1994, s. 40.[3] EYVL L 185, 25.7.2000, s. 1.[4] EYVL C 306, 10.12.2002, s. 2.[5] EUVL C 276, 11.11.2004, s. 2.[6] EUVL C 183, 26.7.2005, s. 13.[7] EYVL C 306, 10.12.2002, s. 2.


Avis juridique important

|

51999PC0704

Ehdotus: neuvoston asetus raakatupakka-alan yhteisestä markkinajärjestelystä annetun asetuksen N:o 2075/92 oikaisemisesta  /* KOM/99/0704 lopull. */

Virallinen lehti nro C 089 E , 28/03/2000 s. 0080 - 0080

Ehdotus: NEUVOSTON ASETUS raakatupakka-alan yhteisestä markkinajärjestelystä  annetun asetuksen N:o 2075/92 oikaisemisesta(komission esittämä)PERUSTELUTTämän neuvoston asetusehdotuksen tarkoituksena on oikaista raakatupakka-alan yhteisestä markkinajärjestelystä annetun asetuksen (ETY) N:o 2075/92 9 artiklan 4 kohta.Oikaisu on tarpeen, sillä edellä mainittuun kohtaan, jossa annetaan jäsenvaltioille mahdollisuus siirtää ennen viljelysopimusten tekemiselle säädettyä määräaikaa käytettävissä olevia takuukynnysten määriä toiseen lajikeryhmään, on jäänyt maininta "3 kohdan mukaisesti". Viittaus 3 kohtaan on poistettava, koska se koskee tuotantokiintiöiden jakomenettelyä eikä siirtotoimenpidettä, jonka tarkoituksena on antaa jäsenvaltioille joustovaraa markkinakehityksen huomioon ottamiseksi.Toimenpidettä on sovellettava satovuodesta 1999.1999/0283 (CNS)Ehdotus:NEUVOSTON ASETUSraakatupakka-alan yhteisestä markkinajärjestelystä  annetun asetuksen N:o 2075/92 oikaisemisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen [1],[1]  EYVL C , , s. .ottaa huomioon Euroopan parlamentin lausunnon [2],[2]  EYVL C , , s. .sekä katsoo seuraavaa:(1) Asetuksen (ETY) N:o 2075/92 [3] 9 artiklan 3 kohdassa säädetään, että tuotantokiintiöt jaetaan tuottajille suhteessa viimeistä satovuotta edeltävien kolmen vuoden aikana toimitettujen määrien keskiarvoon.[3]  EYVL L 215, 30.7.1992, s. 70. Asetus sellaisena kuin se on viimeksi muutettuna asetuksella (EY) N:o 660/1999 (EYVL L 83, 27.3.1999, s. 10).(2) Saman asetuksen 9 artiklan 4 kohdassa säädetään, että jäsenvaltiot voivat ennen viljelysopimusten tekemiselle säädettyä määräaikaa siirtää takuukynnysten määriä 3 kohdan mukaisesti toiseen lajikeryhmään. Virkkeen osa "3 kohdan mukaisesti" perustuu siirtotoimenpiteen hyväksymistä koskevaan aikaisempaan säännökseen. Tästä syystä viittaus 3 kohtaan olisi poistettava 4 kohdasta. Ottaen huomioon, että siirtoja ei voida tehdä 3 kohdan mukaisesti aiheuttamatta haittaa niille tuottajille, joille on jo annettu tuotantokiintiöt suhteessa viimeistä satovuotta edeltävien kolmen vuoden aikana toimitettujen määrien keskiarvoon ja jotka markkinakysyntään vastatakseen haluavat viljellä muita lajikkeita. Jos viittausta 3 kohtaan sovellettaisiin, siirrettävät määrät jaettaisiin tuottajille suhteessa viimeistä satovuotta edeltävien kolmen vuoden aikana toimitettujen määrien keskiarvoon ottamatta huomioon siirtopyynnön esittäneen tuottajan saamaa oikeutta.(3) Tätä toimenpidettä on sovellettava satovuodesta 1999,ON ANTANUT TÄMÄN ASETUKSEN:artikla 1Oikaistaan asetus (ETY) N:o 2075/92 seuraavasti:Korvataan 9 artiklan 4 kohdan ensimmäinen alakohta seuraavasti:« Ennen viljelysopimusten tekemiselle säädettyä määräaikaa jäsenvaltiot voivat saada luvan siirtää tietyn lajikeryhmän takuukynnysten määriä toiseen lajikeryhmään. »artikla2Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan satovuodesta 1999.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä  Neuvoston puolesta Puheenjohtaja>TAULUKON PAIKKA>